Bombeattentatene i Bagdad i 1950-51

Bombeattentatene i Bagdad i 1950-51 er benevnelsen på en rekke bombeattentat mot jødiske mål i Bagdad som fant sted mellom april 1950 og juni 1951. Attentatene skal ha vært en medvirkende årsak til en massiv jødisk emigrasjon fra Irak til Israel i perioden 1950-52 (se Operasjon Esra og Nehemja). Emigrasjonen startet allerede i 1949, men skjøt fart først etter at bombeattentatene startet. Over 100 000 jøder forlot Irak i perioden 1950-52. Etter emigrasjonen var det kun 5 000 jøder igjen i Badgad (av ca 100 000 før emigrasjonsbølgen).

Det hersker usikkerhet om hvilke grupperinger som stod bak attentatene. Enkelte historikere har hevdet at det var arabiske ekstremister med antijødiske holdninger,The Quagmire, Emil Murad, p. 182-183 mens andre hevder det ble iverksatt av sionister i den hensikt å skape fiendtlige holdninger til jøder i Irak og dermed skape en fortgang i den jødiske emigrasjonen fra Irak til Israel.

Referanser

Kategori:Midtøsten-konflikten
Kategori:Terroraksjoner i Irak
Kategori:Israels historie
Kategori:Iraks historie
Kategori:Konflikter i 1950
Kategori:Konflikter i 1951
Kategori:1950-årene i Irak